પૂરી પાથરવા કાઢેલી શેતરંજીનો કોઈ ખોલતાંવેંત પાછો વીંટો વાળી લે એમ મેં પણ કારણોને પાછા સંકેલી લીધા – નહિતર સર્જનહારના અદભૂત સર્જનોની હારમાળા જેવી એ કારણશૃંખલા હતી. એમાંથી એકાદું કારણ તો સાચું નીકળત જ. એ કયું એ તો હું પણ ન જાણું. હું ખુદ પણ પ્રશ્નાર્થી હતો. કોણે લખ્યો હશે આવો પત્ર ? મારા ઘરમાં આવું ડુંભાણું કરવાથી એના હાથમાં શું આવ્યું ? (કાઠીયાવાડીમાં ‘ડુંભાણું કરવું’ એટલે ક્યાંક કોઇકનું સળગાવવાની બદમાશ ચેષ્ટા કરવી.)